Vastavalt ÕISi statistikale oli ülikoolis 2010.a 526 veebipõhist või osaliselt veebipõhist ainekava (Tabel 1), mis moodustasid kõikidest ainekavadest 6 %. Veebipõhise õppe osakaal  on ülekaalukalt kõige suurem Euroopa Kolledžis (38 %). Selle statistika aluseks on ÕISis ainekavade juures olev veebipõhisuse tunnus. Kuni 2010.a suveni oli ÕISis ainekava juurde võimalik panna märge, et see õppeaine on veebipõhine (tunnus "Veebipõhine" - jah). Sügissemestri ainekavadel oli juba võimalus valida, kas õppeaine on täielikult veebipõhine või osaliselt veebipõhine. Ilmselt kõikide tegelikult osaliselt või täielikult toimunud veebipõhiste õppeainete puhul pole see tunnus ÕISis märgitud ning  e-toega õppeaineid on ilmselt rohkemgi.